**ก.อุตสาหกรรม เยือนถิ่นกว๊านพะเยา ดึงอัตลักษณ์ “บ้านบัว” ขึ้นแท่นหมู่บ้าน CIV**

จ.พะเยา 28 ตุลาคม 2561 - นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายณพพงศ์ ธีระวร ที่ปรึกษารัฐมนตรีช่วยว่าการกระทรวงอุตสาหกรรม รองปลัดกระทรวงอุตสาหกรรม ผู้อำนวยการสำนักงานเศรษฐกิจอุตสาหกรรม ผู้ตรวจราชการกระทรวงอุตสาหกรรม คณะผู้บริหารกระทรวงอุตสาหกรรม ร่วมด้วย นายภานุวัฒน์ ตริยางกูรศรี รองอธิบดีกรมส่งเสริมอุตสาหกรรม และคณะผู้บริหารกรมส่งเสริมอุตสาหกรรม ลงพื้นที่ตรวจเยี่ยมความคืบหน้าและรับฟังการบรรยายสรุปภาพรวมของชุมชนบ้านบัว หนึ่งในชุมชนที่ได้รับการคัดเลือกและพัฒนาเป็นหมู่บ้านอุตสาหกรรมสร้างสรรค์ หรือ หมู่บ้าน CIV ของกระทรวงอุตสาหกรรม โดยมี นายวุฒิชัย เสาวโกมุท รองผู้ว่าราชการจังหวัดพะเยา และนายบาล บุญก้ำ ผู้ใหญ่บ้านชุมชนบ้านบัวให้การต้อนรับและกล่าวสรุปภาพรวมของชุมชน ณ ชุมชนบ้านบัว อ.เมืองพะเยา

“ชุมชนบ้านบัว” จังหวัดพะเยานับเป็นอีกหนึ่งชุมชนที่ยังมีกลิ่นอายวัฒนธรรมแบบล้านนาและอัตลักษณ์ของชุมชนเฉพาะตัว มีวิถีชุมชนแบบเกษตรกรพอเพียง จึงเป็นชุมชนต้นแบบเศรษฐกิจพอเพียงระดับประเทศ และยังเป็นชุมชนที่ดำรงชีวิตตามแบบวิถีธรรมชาติอย่างพอเพียง เนื่องจากมีสภาพแวดล้อมที่เป็นการผสมผสานของระบบนิเวศในธรรมชาติ ประกอบด้วย อาณาเขตป่าเขาทอดยาวที่เต็มไปด้วยพันธุ์ไม้ ดอกไม้ และแหล่งน้ำธรรมชาติที่ยังสมบูรณ์​ที่อยู่ร่วมกับวิถีชีวิต ความเป็นอยู่​ การประกอบอาชีพและการผสมผสานธรรมชาติเข้ากับกลิ่นอายของวัฒนธรรมท้องถิ่นซึ่งถือได้ว่าเป็นเสน่ห์ของชุมชน​ โดยบรรยากาศของหมู่บ้านยังคงเต็มเปี่ยมไปด้วยธรรมชาติทั้งป่าเขาและแหล่งน้ำที่สมบูรณ์เหมาะแก่การท่องเที่ยวเชิงนิเวศ Ecotourism โดยมีแหล่งท่องเที่ยว อาทิ สวนสตอเบอรี่อินทรีย์, องุ่นอินทรีย์, สวนผักปลอดสารพิษ, ข้าวไรซ์เบอรี่ และเป็นแหล่งท่องเที่ยวเชิงเศรษฐกิจพอเพียง ที่พร้อมต้อนรับนักท่องเที่ยวผู้สนใจด้วยการบริการที่พักแบบโฮมสเตย์ รวมทั้งยังมีการจัดตั้งศูนย์เรียนรู้จักสานเข่ง สุ่มไก่ และเฟอร์นิเจอร์จากไม้ไผ่ ซึ่งเป็นผลิตภัณฑ์เด่นและเป็นรายได้หลักของชุมชนในปัจจุบัน เฉลี่ยประมาณ 5,000-7,000 บาท/คน/เดือน และรวมรายได้ของชุมชนจากผลิตภัณฑ์ไม้ไผ่กว่า 4,000,000 บาท/ปี โดยมีตลาดทั้งในประเทศและต่างประเทศ ได้แก่ เมียนมา ลาว และเวียดนาม นอกจากนี้ยังมีศูนย์การเรียนรู้เตาแกลบชีวมวล เพื่อใช้เป็นสถานที่ศึกษาเรียนรู้ทั้งแก่คนในหมู่บ้านและจากต่างถิ่นอีกด้วย

สำหรับเบื้องต้นชุมชนบ้านบัวได้ขอรับการสนับสนุนศูนย์ส่งเสริมอุตสาหกรรมภาคที่ 1 และสำนักงานอุตสาหกรรมจังหวัดพะเยา กระทรวงอุตสาหกรรม ในการส่งเสริมและพัฒนาการแปรรูปผลิตภัณฑ์จากไม้ไผ่ การพัฒนารูปแบบเฟอร์นิเจอร์ไม้ไผ่ให้ทันสมัยสอดคล้องกับความต้องการของตลาดมากขึ้น การพัฒนาเพื่อเพิ่มมูลค่าผลิตภัณฑ์จากไม้ไผ่ การสนับสนุนให้การรับรองมาตรฐานผลิตภัณฑ์ชุมชน ผลิตภัณฑ์จักสานไม้ไผ่ การพัฒนาผลิตภัณฑ์แปรรูปจากข้าว (วัตถุดิบที่เหลือจากการผลิต) การพัฒนาประสิทธิภาพการสีข้าวเพื่อลดเปอร์เซ็นต์ข้าวหักให้เหลือน้อยที่สุด การสนับสนุนการก่อสร้างอาคารบรรจุภัณฑ์ข้าวอินทรีย์ แยกออกจากอาคารโรงสีเพื่อเพิ่มประสิทธิภาพการผลิต​และการจัดเก็บผลิตภัณฑ์ที่ได้ ทั้งนี้ รัฐมนตรีช่วยว่าการกระทรวงอุตสาหกรรม ได้รับฟังและมอบหมายให้หน่วยงานที่เกี่ยวข้องเร่งดำเนินการเพิ่มศักยภาพชุมชนดังกล่าว เพื่อให้เกิดความเข้มแข็งแก่ชุมชนโดยเร็ว ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน /ภาพข่าว

**แอ่ว เบา ๆ ให้ม่วนใจ๋ กับ “บ้านบัว” ต้นแบบวิถีเศรษฐกิจพอเพียง**

เมื่อลมหนาวพัดมา หลาย ๆ ท่าน อาจกำลังมองหาอ้อมกอดขุนเขา เพื่อที่จะไปสัมผัสกับบรรยายกาศและสูดโอโซนได้อย่างเต็มปอด “พะเยา” ถือเป็นอีกหนึ่งจังหวัด ที่นักท่องเที่ยวให้ความสนใจ แม้เป็นเพียงจังหวัดเล็ก ๆ และทางผ่านไปยังเชียงราย​ แต่เปี่ยมไปด้วยทรัพยากรทางธรรมชาติ วิถีชุมชนแบบเกษตรพอเพียง และวัฒนธรรมเฉพาะตัวที่ยังคงเสน่ห์ไว้ ชวนให้ได้หลงใหลและอยากไปสัมผัสสักครั้งหนึ่ง

“ชุมชนบ้านบัว” จ.พะเยา นับเป็นอีกหนึ่งชุมชนที่ยังมีกลิ่นอายวัฒนธรรมแบบล้านนาและอัตลักษณ์ของชุมชนเฉพาะตัว เป็นชุมชนต้นแบบเศรษฐกิจพอเพียงระดับประเทศและยังเป็นชุมชนที่มีวิถีธรรมชาติอย่างพอเพียง เนื่องจากมีสภาพแวดล้อมที่เป็นการผสมผสานของระบบนิเวศในธรรมชาติ ประกอบด้วย อาณาเขตป่าเขาทอดยาวที่เต็มไปด้วยพันธุ์ไม้ ดอกไม้ และแหล่งน้ำธรรมชาติที่ยังสมบูรณ์ร่วมกับวิถีชีวิต การประกอบอาชีพและการผสมผสานธรรมชาติเข้ากับกลิ่นอายของวัฒนธรรมท้องถิ่น ซึ่งถือได้ว่าเป็นเสน่ห์ของชุมชนที่ดึงดูดให้นักท่องเที่ยวมาสัมผัสและหลงใหลไปกับบรรยากาศของหมู่บ้านที่เต็มเปี่ยมไปด้วยธรรมชาติทั้งป่าเขาและแหล่งน้ำที่อุดมสมบูรณ์เหมาะแก่การท่องเที่ยวเชิงนิเวศ Ecotourism โดยมีแหล่งท่องเที่ยว อาทิ สวนสตอเบอรี่อินทรีย์, องุ่นอินทรีย์, สวนผักปลอดสารพิษ, ข้าวไรซ์เบอรี่ อีกทั้งเป็นแหล่งท่องเที่ยวเชิงเศรษฐกิจพอเพียง​ ที่พร้อมต้อนรับนักท่องเที่ยวผู้สนใจด้วยการบริการที่พักแบบโฮมสเตย์ รวมทั้งยังมีการจัดตั้งศูนย์เรียนรู้จักสานเข่ง สุ่มไก่ และเฟอร์นิเจอร์จากไม้ไผ่ ซึ่งเป็นผลิตภัณฑ์เด่นและเป็นรายได้หลักของชุมชนในปัจจุบัน นอกจากนี้ยังมีศูนย์การเรียนรู้เตาแกลบชีวมวล เพื่อใช้เป็นสถานที่ศึกษาเรียนรู้ทั้งแก่คนในหมู่บ้านและจากต่างถิ่นอีกด้วย

ทั้งนี้ เมื่อวันที่ 28 ตุลาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายณพพงศ์ ธีระวร ที่ปรึกษารัฐมนตรีช่วยว่าการกระทรวงอุตสาหกรรม รองปลัดกระทรวงอุตสาหกรรม ผู้อำนวยการสำนักงานเศรษฐกิจอุตสาหกรรม ผู้ตรวจราชการกระทรวงอุตสาหกรรม คณะผู้บริหารกระทรวงอุตสาหกรรม ร่วมด้วย นายภานุวัฒน์ ตริยางกูรศรี รองอธิบดีกรมส่งเสริมอุตสาหกรรม และคณะผู้บริหารกรมส่งเสริมอุตสาหกรรม ลงพื้นที่ตรวจเยี่ยมติดตามความคืบหน้าและรับฟังการบรรยายสรุปภาพรวมของชุมชนบ้านบัว หนึ่งในชุมชนที่ได้รับการคัดเลือกให้การส่งเสริมและพัฒนาเป็นหมู่บ้านอุตสาหกรรมสร้างสรรค์ หรือ หมู่บ้าน CIV ของกระทรวงอุตสาหกรรม โดยมี นายวุฒิชัย เสาวโกมุท รองผู้ว่าราชการจังหวัดพะเยา และนายบาล บุญก้ำ ผู้ใหญ่บ้านชุมชนบ้านบัวให้การต้อนรับและกล่าวสรุปภาพรวมของชุมชน ณ ชุมชนบ้านบัว อ.เมืองพะเยา ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน /ภาพข่าว